ส่งเสริมการท่องเที่ยวตลาดโบราณบางพลี ฟื้นอัตลักษณ์ สร้างรายได้สู่ชุมชน
นายวันชัย คงเกษม ผู้ว่าราชการจังหวัดสมุทรปราการ พร้อมด้วยนางสาวจรรยารักษ์ สาธิตกิจ ท่องเที่ยวและกีฬาจังหวัดสมุทรปราการ ดร.พัฒนพงศ์ จงรักดี นายกเทศมนตรีตำบลบางพลี ร่วมกันแถลงข่าวกิจกรรมส่งเสริมการท่องเที่ยวตลาดโบราณบางพลี “ท่องเที่ยวเชิงอนุรักษ์ สัมผัสภูมิปัญญาไทย” ณ บริเวณศูนย์แสดงศิลปวัฒนธรรม ตลาดโบราณบางพลี อำเภอบางพลี จังหวัดสมุทรปราการ โดยมีนายชัยพจน์ จรูญพงศ์ รองผู้ว่าราชการจังหวัดสมุทรปราการ และหัวหน้าส่วนราชการ ร่วมกิจกรรมจากวิกฤตการณ์การแพร่ระบาดของโรคโควิด-19 ตลอดระยะเวลากว่า 2 ปีที่ผ่านมา ส่งผลให้ระบบเศรษฐกิจ การค้าการลงทุนและการเดินทางทั่วโลกต้องหยุดชะงักลง สร้างความเสียหายต่ออุตสาหกรรมการท่องเที่ยวของประเทศ จังหวัดสมุทรปราการ โดยสำนักงานท่องเที่ยวและกีฬาจังหวัดสมุทรปราการ จึงได้ร่วมกับเทศบาลตำบลบางพลี และหน่วยงานที่เกี่ยวข้อง จัดกิจกรรมจัดกิจกรรมส่งเสริมการท่องเที่ยวตลาดโบราณบางพลี “ท่องเที่ยวเชิงอนุรักษ์ สัมผัสภูมิปัญญาไทย” ประจำปีงบประมาณ พ.ศ. 2565 ในวันที่ 6/7/13/14/20/21/27 และ   28 สิงหาคม 2565 ณ บริเวณศูนย์แสดงศิลปวัฒนธรรม ตลาดโบราณบางพลี เพื่อส่งเสริมการตลาดและการประชาสัมพันธ์ การท่องเที่ยวของจังหวัดสมุทรปราการ อนุรักษ์ศิลปวัฒนธรรมและขนบธรรมเนียมประเพณีอันดีงามของท้องถิ่น สนับสนุนและส่งเสริมของดีในท้องถิ่นให้เป็นที่รู้จักอย่างแพร่หลาย รวมถึงรื้อฟื้นอัตลักษณ์ที่สูญหายกลับมาสู่ชุมชนเน้นขับเคลื่อนการท่องเที่ยวแบบองค์รวมอย่างยั่งยืนและเป็นมิตรกับสิ่งแวดล้อม อันจะนำมาซึ่งรายได้ เพื่อฟื้นคืนอุตสาหกรรมการท่องเที่ยวและเศรษฐกิจไทย